proxectonos/corpus_dominio_legal_administrativo_tmp huggingface dataset:
RESOLUCIÓN do 15 de setembro de 2017 pola que se dá publicidade aos convenios de colaboración subscritos por esta axencia no segundo cuadrimestre do ano 2017.
Axencia Galega de Infraestruturas — III. Outras disposicións — 28/09/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas (AXI) no segundo cuadrimestre do ano 2017, que se incorpora como anexo a esta resolución.
Santiago de Compostela, 15 de setembro de 2017
ORDE do 14 de setembro de 2017 pola que se modifica a autorización do Centro Privado López y Vicuña, da Coruña.
Consellería de Cultura, Educación e Ordenación Universitaria — III. Outras disposicións — 28/09/2017

A representante da titularidade do Centro Privado (CPR) López y Vicuña, da Coruña solicita a modificación da autorización para a supresión do ciclo formativo de grao medio (CM) Xestión Administrativa e do CM Actividades Comerciais.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Suprimir o CM Xestión Administrativa e o CM Actividades Comerciais. O centro queda configurado como se sinala:
Denominación xenérica: centro privado (CPR).
Denominación específica: López y Vicuña.
Código: 15005488.
Enderezo: rúa Santiago, 1 bis.
Localidade: A Coruña.
Concello: A Coruña.
Código postal: 15001.
Provincia: A Coruña.
Titular: Religiosas de María Inmaculada.
Composición resultante: 1 ciclo formativo de grao superior (CS) Educación Infantil (2 unidades para 30 alumnos/as unidade).
Artigo 2. Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de setembro de 2017
EXTRACTO da Orde do 14 de setembro de 2017 pola que se fai pública a ampliación da dotación orzamentaria para a concesión das axudas da Orde do 11 de xullo de 2017 pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código do procedemento TR341Q).
Consellería de Economía, Emprego e Industria — III. Outras disposicións — 28/09/2017

BDNS (Identif.): 356654.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Ampliación do crédito orzamentario
Amplíase o importe total das axudas que se van conceder ao abeiro da Orde do 14 de setembro de 2017 pola que se fai pública a ampliación da dotación orzamentaria para a concesión das axudas da Orde do 11 de xullo de 2017 pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código do procedemento TR341Q), na seguinte contía: 1.000.000 euros.
Segundo.
Prazo de presentación de solicitudes
Estas modificacións non afectan o prazo establecido na referida orde para a presentación de solicitudes.
Santiago de Compostela, 14 de setembro de 2017
RESOLUCIÓN do 18 de setembro de 2017, da Secretaría Xeral para o Deporte, pola que se dá publicidade aos convenios de colaboración subscritos por esta secretaría coas federacións deportivas galegas durante o cuadrimestre anterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/09/2017

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenio que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de maio, xuño, xullo e agosto de 2017.
Santiago de Compostela, 18 de setembro de 2017
ORDE do 14 de setembro de 2017 pola que se fai pública a ampliación da dotación orzamentaria para a concesión das axudas da Orde do 11 de xullo de 2017 pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código do procedemento TR341Q).
Consellería de Economía, Emprego e Industria — III. Outras disposicións — 28/09/2017

A Orde da Consellería de Economía, Emprego e Industria, do 11 de xullo de 2017, pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código do procedemento TR341Q) (
Diario Oficial de Galicia
nº 144, do 31 de xullo) establece no seu artigo 30 o crédito orzamentario que financia as subvencións reguladas nesta orde para o ano 2017.
Así mesmo, establece no seu artigo 5.4 que se poderá ampliar a contía máxima deste crédito para esta convocatoria. O incremento de crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición coa finalidade de facer chegar estas ao maior número de beneficiarios posible.
Por todo o exposto, e no uso das facultades que me foron conferidas,
Artigo primeiro
Amplíase o importe total das axudas establecidas na Orde da Consellería de Economía, Emprego e Industria, do 11 de xullo de 2017, pola que se establecen as bases reguladoras do Programa do bono das persoas autónomas e se procede á súa convocatoria para o ano 2017 (código do procedemento TR341Q) (
Diario Oficial de Galicia
nº 144, do 31 de xullo), que se van conceder ao abeiro desta orde de convocatoria, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2017:
09.40. 322C 470.6, no código de proxecto 2017 00 021, na contía de 1.000.000,00 €.
Artigo segundo
Estas modificacións non afectan o prazo establecido na referida orde para a presentación de solicitudes.
Disposición derradeira única
Esta orde entrara en vigor o día seguinte ao da súa publicación no
Diario Oficial de Galicia
.
Santiago de Compostela, 14 de setembro de 2017
RESOLUCIÓN do 15 de setembro de 2017, da Secretaría Xeral Técnica da Consellería de Infraestruturas e Vivenda, pola que se dá publicidade aos convenios de colaboración subscritos por esta consellería no segundo cuadrimestre de 2017.
Consellería de Infraestruturas e Vivenda — III. Outras disposicións — 29/09/2017

Consonte o establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlle publicidade aos convenios subscritos pola Consellería de Infraestruturas e Vivenda no segundo cuadrimestre do ano 2017, que se incorporan como anexo a esta resolución.
Santiago de Compostela, 15 de setembro de 2017
ORDE do 27 de setembro de 2017 pola que se modifica a Orde do 12 de maio de 2017 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social e se procede á súa convocatoria para os anos 2017 e 2018 (cofinanciada parcialmente polo Fondo Social Europeo e polo Fondo Europeo de Desenvolvemento Rexional).
Consellería de Política Social — III. Outras disposicións — 29/09/2017

A Orde do 12 de maio de 2017 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social e se procede á súa convocatoria para os anos 2017 e 2018 (cofinanciada parcialmente polo Fondo Social Europeo e polo Fondo Europeo de Desenvolvemento Rexional), establece o réxime de concesión de axudas ás ditas entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, levan a cabo a atención ás persoas nos centros de inclusión e emerxencia social e desenvolven programas e/ou prestan servizos na área de actuación dos servizos sociais comunitarios, de inclusión e, especificamente, da inclusión social e laboral da poboación inmigrante.
No seu artigo 19 referido ao pagamento das subvencións, establece a posibilidade de realizar anticipos de pagamentos en relación coas actuacións comprendidas no artigo 4.1.b).2 e 4.1.b).3 e que teñan que xustificarse en 2017. No seu punto segundo determina o prazo de solicitude antes do 30 de setembro de 2017.
Os prazos estimados para resolver esta convocatoria de subvencións fan necesaria unha ampliación do prazo para solicitar anticipos. Por tal motivo resulta necesario realizar unha modificación da Orde do 12 de maio.
Por isto, no exercicio das facultades que teño conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e en aplicación das competencias atribuídas no Decreto 176/2015, do 3 de decembro, polo que se establece a estrutura orgánica da Consellería de Política Social,
Artigo único. Modificación da Orde do 12 de maio de 2017 pola que se establecen as bases que rexerán a concesión de subvencións a entidades de iniciativa social para a promoción de actuacións de servizos sociais comunitarios e inclusión social e se procede á súa convocatoria para os anos 2017 e 2018 (cofinanciada parcialmente polo Fondo Social Europeo e polo Fondo Europeo de Desenvolvemento Rexional)
O número 2 do artigo 19 queda redactado do seguinte modo:
«2. Non se poderán realizar pagamentos anticipados para as actuacións incluídas no artigo 4.1.a), 4.1.b).1 e 4.1.c).
Calquera dos anticipos deberá ser solicitado, necesariamente, antes do 20 de outubro de 2017».
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de setembro de 2017
EXTRACTO da Orde do 14 de setembro de 2017 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas inscritas no Sistema nacional de garantía xuvenil que realizan prácticas non laborais en empresas, con cargo ao Programa operativo de emprego xuvenil (procedemento TR363A).
Consellería de Economía, Emprego e Industria — III. Outras disposicións — 29/09/2017

BDNS (Identif.): 363727.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias as empresas con centro de traballo en Galicia que, logo da sinatura dun convenio de prácticas non laborais co Servizo Público de Emprego de Galicia no marco do Real decreto 1543/2011, do 31 de outubro, subscriban acordos con persoas novas para a realización de prácticas non laborais.
Segundo. Obxecto e ámbito de aplicación
Esta orde ten por obxecto o establecemento das bases reguladoras e as condicións polas que se rexerá, no ámbito da Comunidade Autónoma de Galicia, a convocatoria pública das subvencións para o financiamento ás empresas das bolsas das persoas novas incluídas no ficheiro do Sistema nacional de garantía xuvenil no ámbito da Comunidade Autónoma de Galicia, que realizan prácticas non laborais nestas empresas (procedemento TR363A).
As subvencións previstas nesta orde tramitaranse de acordo co previsto no artigo 19.2 da Lei 9/2007, do 13 de xuño, de subvencións de Galicia.
Terceiro. Bases reguladoras
As bases reguladoras establécense nesta orde.
Cuarto. Importe
O financiamento das axudas previstas nesta orde de convocatoria elévase a 553.073,00 euros e farase con cargo aos créditos do programa 09.41.323A.471.0, con código de proxecto 201500571 (248.361,00 euros, que figuran na Lei de orzamentos xerais da Comunidade Autónoma para o ano 2017, e 304.712,00 euros para o ano 2018).
Quinto. Prazo de presentación de solicitudes
O prazo para a presentación das solicitudes de axudas será dun mes contado desde o día seguinte ao da publicación da presente orde no
Diario Oficial de Galicia
.
Santiago de Compostela, 14 de setembro de 2017
CORRECCIÓN DE ERROS. Orde do 6 de novembro de 2017 pola que se actualizan os anexos da Orde do 18 de outubro de 2010 pola que se establecen os centros e postos cualificados de especial dificultade na Comunidade Autónoma de Galicia.
Consellería de Cultura, Educación e Ordenación Universitaria — I. Disposicións xerais — 24/11/2017

Advertidos erros na citada orde, publicada no
Diario Oficial de Galicia
número 219, do 17 de novembro de 2017, é necesario efectuar a seguinte modificación:
No anexo III, Unidades específicas de educación especial, páxina 52763, hai que engadir os seguintes centros:
RESOLUCIÓN do 14 de novembro de 2017 pola que se dá publicidade á resolución de concesión das axudas aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 22/11/2017

Mediante a Resolución do 27 de xuño de 2017 publicouse o acordo do Consello de Dirección que aprobou as bases reguladoras das axudas aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG número 129, do 7 de xullo) e procedeuse á súa convocatoria en réxime de concorrencia competitiva.
As ditas bases establecen no seu artigo 7.6 que, con carácter xeral, non se enviarán notificacións postais e substituirase a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 13 de novembro de 2017 da convocatoria 2017.2 das axudas do Igape aos servizos de análise do potencial competitivo, profesionalización e desenvolvemento estratéxico (Programa Re-Acciona), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe Consulta de resolucións definitivas http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A resolución do 13 de novembro de 2017 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela no prazo de dous meses, contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer recurso de reposición ante a persoa titular da Dirección Xeral do Igape dentro do prazo dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 14 de novembro de 2017
ORDE do 6 de novembro de 2017 pola que se extingue a autorización do centro privado París, do concello de Pontevedra.
Consellería de Cultura, Educación e Ordenación Universitaria — III. Outras disposicións — 22/11/2017

Mediante a Orde do 26 de novembro de 1999 (DOG do 21 de decembro) autorízase o centro privado (CPR) París, de Pontevedra, para impartir o ciclo formativo de grao medio (CM) Perrucaría e o CM Estética Persoal Decorativa (LOXSE). Estes ciclos formativos transfórmanse nos ciclos medios (LOE) Peiteado e Cosmética Capilar e Estética e Beleza, respectivamente.
A Dirección Xeral de Centros e Recursos Humanos da Consellería de Cultura, Educación e Ordenación Universitaria incoa o expediente de extinción da autorización do centro privado París, de conformidade co previsto no ordinal oitavo da Orde do 20 de setembro de 1995 en relación co artigo 16 e seguintes do Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias.
Polo que antecede, por proposta da Dirección Xeral de Centros e Recursos Humanos,
Primeiro. Revogar a autorización do centro docente privado cuxos datos se detallan a seguir:
Segundo. A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo de un mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de novembro de 2017
RESOLUCIÓN do 9 de novembro de 2017 pola que se dá publicidade aos convenios de colaboración subscritos polo Instituto Galego de Promoción Económica no segundo cuadrimestre do exercicio 2017.
Instituto Galego de Promoción Económica — III. Outras disposicións — 22/11/2017

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no
Diario Oficial de Galicia
unha relación dos convenios de colaboración asinados.
Polo que antecede, en virtude das facultades que teño concedidas,
Artigo único. Facer pública a relación dos convenios subscritos polo Instituto Galego de Promoción Económica no segundo cuadrimestre do exercicio 2017, que se anexa a esta resolución.
Santiago de Compostela, 9 de novembro de 2017
RESOLUCIÓN do 13 de novembro de 2017, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 14 de xuño de 2017 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento, que executarán os grupos e centros de investigación das universidades galegas, e se procede a súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/11/2017

Conforme o establecido no artigo 17 da Orde do 14 de xuño de 2017 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento, que executarán os grupos e centros de investigación das universidades galegas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea do 26 de outubro de 2017, de conformidade coa disposición adicional primeira da Orde do 14 de xuño de 2017 (DOG núm. 123, do 29 de xuño) para a execución de:
– Cinco proxectos para investigación e para a creación de grupos de investigación en materia de cooperación para o desenvolvemento, que executarán os grupos e centros de investigación das universidades galegas, por un importe global de cento corenta e catro mil sesenta euros con dous céntimos (144.060,02 €), nas contías, beneficiarios e finalidade, que se relacionan no anexo desta resolución.
Santiago de Compostela, 13 de novembro de 2017
ORDE do 17 de novembro de 2017 pola que se establece a porcentaxe que cómpre transferir ao Consello da Avogacía Galega para atender os gastos de funcionamento e infraestrutura dos servizos de asistencia letrada ao detido e defensa gratuítas do ano 2017 sobre o importe certificado o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/11/2017

A Lei 1/1996, do 10 de xaneiro, regula o dereito á asistencia xurídica gratuíta e establece no seu artigo 38 que o Ministerio de Xustiza subvencionará os colexios de avogados para a implantación e o funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, e inclúe no seu anexo letra B), núm. 1 c), as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia e a asistencia letrada ao detido ou preso cando o lugar de custodia estea situado en territorio da Comunidade Autónoma. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Vicepresidencia e Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, modificado polo Decreto 138/2012, do 21 de xuño, e establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de avogados para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que corresponde á Consellería de Presidencia, Administracións Públicas e Xustiza segundo o Decreto 72/2013, do 25 de abril, polo que establece a estrutura orgánica da Vicepresidencia e Consellería de Presidencia, Administracións Públicas e Xustiza.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2016 polos colexios de avogados da Comunidade Autónoma de Galicia, en concepto de asistencia letrada e defensa gratuítas, o que supón un total de seiscentos noventa mil seiscentos quince euros con trinta e catro céntimos (690.615,34 €).
Disposición derradeira primeira
Autorízase o director xeral de Xustiza a ditar as disposicións necesarias para o cumprimento desta orde.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de novembro de 2017
ORDE do 17 de novembro de 2017 pola que se establece a porcentaxe que cómpre transferir ao Consello Galego de Procuradores dos Tribunais de Galicia para atender os gastos de funcionamento e infraestrutura dos servizos de representación gratuíta do ano 2017 sobre o importe certificado o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/11/2017

A Lei 1/1996, do 10 de xaneiro, regula o dereito á asistencia xurídica gratuíta e establece no seu artigo 38 que o Ministerio de Xustiza subvencionará os colexios de procuradores para a implantación e o funcionamento dos servizos de asistencia xurídica gratuíta. Polo Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, e inclúe no seu anexo letra B), núm. 1 c), as relativas á indemnización das actuacións correspondentes á representación por procurador en quenda de oficio ante os órganos xudiciais con sede en Galicia. Estas funcións foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, actualmente atribuídas á Vicepresidencia e Consellería de Presidencia, Administracións Públicas e Xustiza.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, modificado polo Decreto 138/2012, do 21 de xuño, e establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de procuradores para atender os gastos derivados do funcionamento e infraestrutura colexial que requiren os servizos de asistencia xurídica gratuíta, o que corresponde á Consellería de Presidencia, Administracións Públicas e Xustiza segundo o Decreto 72/2013, do 25 de abril, polo que establece a estrutura orgánica da Vicepresidencia e da Consellería de Presidencia, Administracións Públicas e Xustiza.
En virtude do exposto,
Artigo único
A cantidade destinada para atender os gastos de funcionamento e infraestrutura do servizo de asistencia xurídica gratuíta durante o ano 2017 fíxase nun 8 % calculado sobre o importe certificado polos colexios de procuradores dos tribunais da Comunidade Autónoma de Galicia o ano 2016, en concepto de representación gratuíta, o que supón un total de cincuenta e tres mil setecentos trinta e seis euros con vinte e seis céntimos (53.736,26 €).
Disposición derradeira primeira
Autorízase o director xeral de Xustiza a ditar as disposicións necesarias para o cumprimento desta orde.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 17 de novembro de 2017
ORDE do 13 de novembro de 2017 pola que se modifica a autorización do centro privado Castelao, do concello da Coruña.
Consellería de Cultura, Educación e Ordenación Universitaria — III. Outras disposicións — 23/11/2017

A representante da titularidade do centro privado Castelao, do concello da Coruña, solicita a supresión dun ciclo formativo de grao superior (CS) Transporte e Loxística, e autorización para impartir o CS Educación Infantil.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a implantación do CS Educación Infantil e a supresión do CS Transporte e Loxística, no centro privado que se sinala:
Denominación xenérica: centro privado.
Denominación específica: Castelao.
Código do centro: 15032005.
Domicilio: r/ Sinforiano López, 43.
Localidade: A Coruña.
Concello: A Coruña.
Provincia: A Coruña.
Titular: Mª Carmen e Mª Concepción Amor Alonso.
Composición resultante:
• 1 CS Administración e Finanzas (2 unidades para 20 alumnos/as cada unha).
• 1 CS Educación Infantil (2 unidades para 20 alumnos/as cada unha).
• 1 CS Integración Social (2 unidades para 20 alumnos/as cada unha).
• 1 CS Xestión de Vendas e Espazos Comerciais (2 unidades para 20 alumnos/as cada unha).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 13 de novembro de 2017
RESOLUCIÓN do 20 de abril de 2017 pola que se dispón a substitución dun vogal e dun suplente da Comisión da Transparencia.
Valedor do Pobo — II. Autoridades e persoal — 28/04/2017

A Lei 1/2016, do 18 de xaneiro, de transparencia e bo goberno crea, no seu artigo 33, a Comisión da Transparencia, atribuíndo no seu punto 2.a) a Presidencia desta á Valedora do Pobo.
No exercicio das función inherentes á presidencia da dita Comisión e, a proposta do Consello de Contas,
Primeiro. Que cesen Isabel Torralba Mena e Manuel José Santana Suárez como vogal e como suplente respectivamente da Comisión da Transparencia, en representación do Consello de Contas.
Segundo. Nomear a Manuel José Santana Suárez e a Isabel García Garrido como vogal e como suplente respectivamente da Comisión da Transparencia, en representación do Consello de Contas.
Santiago de Compostela, 20 de abril de 2017
ORDE do 19 de abril de 2017 pola que se dispón o nomeamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 28/04/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Verónica Pérez del Val Sheriff como vogal no Consello de Administración da Autoridade Portuaria de Marín e Ría de Pontevedra en representación da Administración xeral do Estado.
Santiago de Compostela, 19 de abril de 2017
RESOLUCIÓN do 10 de marzo de 2017 pola que se dá publicidade das axudas concedidas ao abeiro da Orde do 20 de abril de 2016, pola que se establecen as bases reguladoras para a concesión de axudas, en réxime de concorrencia competitiva, ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos por este instituto, así como dos transferidos polo Estado á Comunidade Autónoma de Galicia, e se abre a súa convocatoria para o ano 2016 (Diario Oficial de Galicia número 88, do 10 de maio).
Instituto Galego da Vivenda e Solo — III. Outras disposicións — 24/03/2017

De acordo co establecido no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 5.1 das bases reguladoras da convocatoria,
Facer público no Diario Oficial de Galicia o resultado do proceso de concesión das subvencións previstas con cargo á aplicación orzamentaria 08.80.451A.781.0, crédito orzamentario para 2016: 469.125,19 € e para 2017: 800.000 €, que figuran no anexo desta resolución.
Finalidade da axuda: todas estas axudas teñen como finalidade contribuír á reparación, rehabilitación e/ou adaptación de edificios de vivendas protexidas promovidos polo Instituto Galego da Vivenda e Solo, así como dos transferidos polo Estado á Comunidade Autónoma de Galicia.
Norma reguladora: Orde do 20 de abril de 2016 pola que se establecen as bases reguladoras para a concesión de axudas, en réxime de concorrencia competitiva, ás comunidades de propietarios/as para a reparación, a rehabilitación e/ou a adaptación dos edificios de vivendas protexidas promovidos polo Instituto Galego da Vivenda e Solo, así como dos transferidos polo Estado á Comunidade Autónoma de Galicia, e se abre a súa convocatoria para o ano 2016.
Santiago de Compostela, 10 de marzo de 2017
RESOLUCIÓN do 20 de marzo de 2017, da Secretaría Xeral Técnica da Consellería de Presidencia, Administracións Públicas e Xustiza, pola que se lle encomenda á Axencia Galega de Infraestruturas a realización de diversas actuacións en relación coa Orde do 30 de decembro de 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/03/2017

De conformidade co artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Vicepresidencia e Consellería de Presidencia, Administracións Públicas e Xustiza á Axencia Galega de Infraestruturas para a realización, a través do seu persoal técnico, de diversas actuacións en relación coa Orde do 30 de decembro de 2016 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2017, de forma individual e mediante o sistema de xestión compartida, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020.
Entidade encomendante: Vicepresidencia e Consellería de Presidencia, Administracións Públicas e Xustiza.
Entidade encomendada: Axencia Galega de Infraestruturas.
Actividades ás que se refire e alcance desta: realización de comprobacións de non inicio daqueles proxectos de infraestruturas para os que distintos concellos presentaron solicitude de subvención ao abeiro da Orde do 30 de decembro de 2016 e realización das visitas aos lugares das operacións obxecto da axuda ou emprazamentos dos investimentos para comprobar, en fase de control administrativo, a realización daqueles proxectos de infraestruturas con axuda concedida e cuxo investimento foi debidamente xustificado ao abeiro da Orde do 30 de decembro de 2016.
Natureza da encomenda: carácter gratuíto.
Prazo de vixencia da encomenda: dous anos.
Santiago de Compostela, 20 de marzo de 2017
EXTRACTO da Orde do 5 de maio de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e ás agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 29/05/2017

BDNS (Identif.): 347491.
De conformidade co previsto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarios/as
Concellos de Galicia e as súas entidades públicas, así como as agrupacións de concellos, titulares de locais culturais, cunha programación estable ao longo do ano.
Segundo.
Finalidade
A concesión de axudas, en réxime de concorrencia competitiva, das subvencións destinadas á mellora e ao equipamento dos locais das corporacións locais e das súas entidades públicas con personalidade xurídica propia para o ano 2017, no que atinxe á mellora do equipamento e das dotacións técnicas dos locais destinados a actividades culturais.
Para os efectos desta convocatoria, enténdese por locais de corporacións locais e das súas entidades públicas con personalidade xurídica propia aqueles que son propiedade das citadas entidades, sitos en Galicia e que contribúan ao fomento da cultura en Galicia.
Terceiro.
Bases reguladoras
Orde do 5 de maio de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e ás agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2017.
Cuarto.
Importe
Para a concesión das subvencións convocadas destinarase un crédito de total 500.000,00 € con cargo á aplicación orzamentaria 10.20.432B.760.0.
A axuda máxima por beneficiario que concederá a Consellería será de 30.000,00 €, que en ningún caso poderá superar o 75 % do orzamento total do proxecto subvencionable. Este importe de 30.000,00€ ascenderá a 35.000,00 € cando se trate de solicitudes conxuntas, é dicir, solicitudes presentadas conxuntamente por máis dunha entidade local baixo calquera fórmula (agrupación, asociación, mancomunidade, fusión ou calquera outra similar). O importe máximo destas axudas non poderá, en ningún caso, superar o custo das actividades que desenvolvan as entidades beneficiarias.
Quinto.
Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia
.
Santiago de Compostela, 5 de maio de 2017
RESOLUCIÓN do 16 de maio de 2017 pola que se dá publicidade dos convenios de colaboración subscritos no primeiro cuadrimestre do ano 2017.
Instituto Tecnolóxico para o Control do Medio Mariño de Galicia — III. Outras disposicións — 29/05/2017

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2017, que se incorporan como anexo a esta resolución.
Vilaxoán, 16 de maio de 2017
Convenios de colaboración subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2017.
RESOLUCIÓN do 8 de maio de 2017, da Secretaría Xeral Técnica da Consellería do Medio Rural, pola que se dá publicidade dos convenios de colaboración subscritos por esta consellería no primeiro cuadrimestre do ano 2017.
Consellería do Medio Rural — III. Outras disposicións — 29/05/2017

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril que se incorpora como anexo a esta resolución.
Santiago de Compostela, 8 de maio de 2017
RESOLUCIÓN do 15 de maio de 2017, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2017.
Consellería de Sanidade — III. Outras disposicións — 29/05/2017

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2017, que se incorpora como anexo a esta resolución.
Santiago de Compostela, 15 de maio de 2017
RESOLUCIÓN do 17 de marzo de 2017 pola que se publica a modificación do plan de estudos de máster universitario en Xestión e Dirección Laboral pola Universidade da Coruña, a Universidade de Santiago de Compostela e a Universidade de Vigo.
Universidade de Santiago de Compostela — III. Outras disposicións — 15/05/2017

Consonte o disposto nos artigos 26 e 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas do plan de estudos correspondente ás ensinanzas de máster universitario en Xestión e Dirección Laboral pola Universidade da Coruña, a Universidade de Santiago de Compostela e a Universidade de Vigo, con data do 16 de setembro de 2011,
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar a modificación do plan de estudos conducente á obtención do título oficial de máster universitario en Xestión e Dirección Laboral pola Universidade da Coruña, a Universidade de Santiago de Compostela e a Universidade de Vigo, que quedará estruturado segundo consta no anexo.
Santiago de Compostela, 17 de marzo de 2017
Cadro 1. Distribución de créditos ECTS segundo tipo de materia.
Cadro 2. Plan de estudos do máster.
O máster consta de tres especialidades, cada unha delas impartida nunha universidade diferente:
– Especialidade en recursos humanos (UDC).
– Especialidade en xestión sociolaboral (USC).
– Especialidade en dirección laboral de empresas (UVIGO).
Para obter o título, o alumno deberá realizar como mínimo unha especialidade, para o cal terá que superar todas as materias optativas vinculadas do módulo correspondente. Tamén poderá titularse con dúas ou coas tres especialidades ofertadas no máster. As materias obrigatorias impartiranse na USC, UDC e UVIGO simultaneamente.
DECRETO 48/2017, do 18 de maio, polo que se dispón que cese como conselleiro nato do Consello Consultivo de Galicia Gerardo Fernández Albor.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 19/05/2017

Ao abeiro do establecido no artigo 5 da Lei 3/2014, do 24 de abril, do Consello Consultivo de Galicia, Gerardo Fernández Albor presentou a renuncia á súa condición de conselleiro nato do Consello Consultivo de Galicia, por razóns estritamente persoais, e esta foi aceptada mediante resolución do presidente do Consello Consultivo de Galicia.
Na súa virtude, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día dezaoito de maio de dous mil dezasete,
Que cese, como conselleiro nato do Consello Consultivo de Galicia, Gerardo Fernández Albor, agradecéndolle os servizos prestados e a súa contribución ao bo funcionamento desa institución.
Santiago de Compostela, dezaoito de maio de dous mil dezasete
RESOLUCIÓN do 3 de maio de 2017, da Dirección Xeral de Orientación e Promoción Laboral, pola que se dá publicidade ás axudas concedidas ao abeiro da Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016 e 2017 (Diario Oficial de Galicia número 144, do 1 de agosto).
Consellería de Economía, Emprego e Industria — III. Outras disposicións — 22/05/2017

O artigo 8.10 da orde reguladora dispón que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e de boas prácticas na Administración pública galega; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.41.322A.481.3 (2014 00583) ao abeiro da Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016 e 2017 (Diario Oficial de Galicia número 144, do 1 de agosto).
Santiago de Compostela, 3 de maio de 2017